《浴蚕》
宋代·李复

柳暖柔可结，川晴流放光。
系柳浴晴川，簇簇古渡傍。
春阳涵余润，斓斑色青苍。
衣被天壤周，卵化初微芒。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。